Gözəl qız (Xəyyat Mirzə)
Sallana-sallana gedən gözəl qız,
Ay qız, bu güzarın bulağadırmı?
Niyə gec gəlirsən, tez qayıdırsan,
Tez gəlib, gec getmək qadağadırmı?

Mən qurban sən təki aynaqabağa,
Zibi-zənəxdana, gülgəz yanağa.
O bəyaz bədənə, o ağ buxağa,
Şəkkərin şərbəti dodağadırmı?

Ölməyib tapaydın həyat, ay Mirzə,
Olmaz sənin kimi xəyyat, ay Mirzə,
Bərələri pusan səyyad, ay Mirzə,
Canın yar yolunda sadağadırmı?
Qoşmalar